6 माह से निर्बाध उत्पादन, प्लांट फायदे की ओर अग्रसर
झालावाड़| कालीसिंधथर्मल संयुक्त संघर्ष समिति ने शनिवार काे जन अभाव अभियोग निराकरण समिति के चेयरमैन श्रीकृष्ण पाटीदार को ज्ञापन सौंपा, इसमें प्लांट को निजी हाथों में सौंपने के निर्णय का विरोध किया है। इसमें बताया है कि 600-600 मेगावाट की इकाइयों में 6 महीने से निर्बाध बिजली उत्पादन हो रहा है। अब प्लांट फायदे की और अग्रसर है। निर्माण में देरी ही घाटे का मुख्य कारण रहा है। अब इसमें नियमित रुप से बिजली बन रही है। इसके लिए सभी अधिकारी कर्मचारी प्रयासरत हैं। संघर्ष समिति के संयोजक रामेश्वर गुर्जर की अगवाई में ज्ञापन दिया गया है। इस मौके पर अन्य पदाधिकारी भी मौजूद रहे।
hin_Deva hin_Deva